dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent odˀ hoͤrent lesen, kùnd ich, Walthˀ von Tengen, vogt ze
Loͧffenbgˀ, un̄ wir, Johans Sevogel un̄ Uͦlrich Baselˀ, burgˀ ze Loͧffenbgˀ, vˀjehen offenlich mit
disem briefe, das wir von dem êdeln knechte Heinzin Wessenbgˀ un̄ Margareten, sinˀ elichen
wirtin, seshaft ze Loͧffenbgˀ, gewˀt sin gar un̄ gentzlich zwei hundˀt pfunt un̄ vierzig
pfunt alter phen̄, ✳ die si ùns von rechten schulden gelten solten un̄ dar umbe si ùndˀ
ze rechtem phande vˀsetzet hatten unvˀscheidenlich ir trotten, lit an an dem bˀge ze
Waltzhuͦt, un̄ alle ir reben, die landgarbe un̄ alles das recht, das si hant in dem
twinge un̄ in dem banne ze Waltzhuͦt un̄ ze Togˀren, in swelen bannen si gelegen sint, ane gevˀde. ✳ un̄ da von so lassen wir binan die vorgeschriben guͤtˀ
unvˀscheidenlich lidig un̄ ler, ✳ un̄ setzen si mit disem brieve widˀ in gewalt un̄ in
gewer dˀ vorgeschriben guͤtˀ ✳ und vˀzihen ùns offenlich mit disem brief alles
des rechtes, so wir hatten odˀ han mochten an den ê genanten guͤtnˀ. ✳ un̄ des
ze einem urkùnde, so han ich, dˀ vorgen̄ Walther von Tengen, min eigen
ingesigel gehenket an disen brief, ✳ an dem selben ingesigel, wir, dˀ vorgen̄
Johans Sevogel un̄ Uͦlrich Basler gentzlich sint benuͤget, wan wir eigenˀ
ingesigel nùt hant. ✳ dis geschach un̄ wart dirre brief geben ze Loͧffenbˀg,
da ze gegen waren hˀ Johans von Wessenbgˀ, rittˀ, ✳ Ruͤdegˀ Schenke, schultheisse ze Brugge, ✳ Berchtolt von Henkart, ✳ Walther von Tengen, vogt
ze Loͧffenbˀg, ✳ hˀ Heinrich Notstein, lùpriestˀ zer minren stat ze Loͧffenbˀg,
Uͦlrich Basler, ✳ Heinrich von Wesen, ✳ Burkart Weber, ✳ Cuͦnrat Saltzman,
Johans Ummasse, ✳ Cuͦnrat Heberlinger, ✳ Peter Giller un̄ andˀ erber
lùten genuͦg, den ze geloͧben ist, ✳ do man zalte von gottes gebùrte drùzehen hundˀt un̄ drissig jar, dar nach in dem sibenden jare an dem nechsten
fritag vor sant Johns tag ze sùngichten. ✳
Königsf. 161
337
K
S ✳ 3
1337 ✳
Staatsarchiv
AARGAU
lidigung br₎ der trottē
am berg zuͦ Waltshuͦt
lxxxxiij